বিগ ব্রেকিং, গ্রেফতার উদ্যোক্তা শতদ্রু দত্ত

ওয়েবডেস্ক- যুবভারতীতে মেসি কাণ্ডে গ্রেফতার উদ্যোক্তা শতদ্রু দত্ত (Satadru Dutta arrested) । আজ যুব ভারতীতে লিওনেল মেসির একাধিক কর্মসূচি ছিল বলে জানিয়েছিলেন উদ্যোক্তা শতদ্রু দত্ত। কিন্তু সেই অনুষ্ঠানের কিছুই হল না। যা আশা নিয়ে দর্শকরা মাঠে এসেছিলেন, তা কিছুই হয়নি। মেসি উন্মাদনা দু সেকেন্ডের মধ্যেই চরম বিশৃঙ্খলা দেখা দেয়। এই অবস্থায় আটক উদ্যোক্তা শতদ্রু দত্ত গ্রেফতার করা হল। এয়ারপোর্ট থেকে আটক করা হয়। একাধিক ধারায় মামলার রুজু বলে খবর। চরম অব্যবস্থার অভিযোগ তার দিকে

মেসিকে (Lionel Messi) একবার চোখের দেখা দেখার জন্য চড়া দামেও টিকিট কেটেছিলেন হাজার হাজার মানুষ। কেউ আবার সেই টিকিট নিয়ে এসেছেন দূর-দূরান্ত থেকে। কিন্তু এত কিছু করেও মেসি-দর্শনের সুযোগটুকুও জোটেনি গ্যালারিতে থাকা দর্শকদের কপালে। হাইপ্রোফাইল ভিড়ে মেসিকে না দেখতে পেয়েই ক্ষোভে ফেটে পড়েন তাঁরা। যুবভারতীতে (Yuba Bharati Krirangan) শুরু হয় ভাংচুর। সেই সঙ্গে টাকা ফেরত চেয়ে বিক্ষোভ (Protest) শুরু করেন ক্ষুব্ধ দর্শকরা।

আরও পড়ুন- মেসির দর্শন না পেয়ে টাকা ফেরৎ চাইছেন দর্শকরা! তুলকালাম কাণ্ড

যে উন্মাদনা মেসিকে নিয়ে ছিল, তা মুহূর্তের মধ্যে ভেঙে চুরমার হয়ে যায়। দর্শক গ্যালারি থেকে জলের বোতল ছুঁড়তে থাকেন। ছোঁড়েন চেয়ারও। মাঠ ভর্তি চেয়ার, জলের বোতল। গ্যালারি থেকে মাঠে নেমে পড়েন দর্শক, মাঠ ময় চূড়ান্ত বিশৃঙ্খলার চিত্র। পুলিশ পরিস্থিতি নিয়ন্ত্রণে আনতে গিয়ে হিমশিম খায়। পুলিশের বিরুদ্ধে লাঠিচার্জের অভিযোগ। দর্শকদের প্রশ্ন, কেন এই ধরনের ব্যবস্থা? এত আশা নিয়ে তারা এসেছিলেন, তারপরেও মেসিকে দেখতে পেলাম না, তাহলে এত কর্মসূচির কথা কেন ফুলিয়ে ফাঁপিয়ে বলা হয়েছে? মেসির ২০ মিনিট থাকার কথা থাকলেও কেন সেই সময় তাকে রাখা হল না? এত চড়া দামে টিকিট কেটে তাহলে কী হল?

দেখুন ভিডিও-